РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  12

от заседание на Комисия ”Професионална квалификация, информационни технологии и статистика” на ВСС,
проведено на 26.03.2013 г.

Днес, 26.03.2013 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

ПРЕДСЕДАТЕЛ:	Румен Георгиев
ЗАМ. ПРЕДСЕДАТЕЛ:       Мария Кузманова
     ЧЛЕНОВЕ:	Галина Карагьозова
						Даниела Костова
					Елка Атанасова
					Михаил Кожарев
                                                	Юлия Ковачева - отсъства

На заседанието присъстваха експертните сътрудници към комисията: Валери Михайлов – директор дирекция „Информационни системи”, Светослав Неделчев –  главен експерт дирекция „Информационни системи” и Мая Атанасова - старши експерт-юрисконсулт дирекция „Правна” при АВСС.

1. ОТНОСНО: Писмо от председателя на Софийски градски съд относно водените от съда регистри.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1.1. Приема писмото на председателя на Софийски градски съд за сведение.
1.2. Да се комплектова преписка с документи, свързани с изложения в писмото въпрос, за предстоящи обсъждания.

2. ОТНОСНО: Запитване от информационния отдел на ВКС за възможността за предоставяне на 50 лиценза за антивирусен софтуер NOD32.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

2.1. Да се предоставят на Върховния касационен съд 50 лиценза за антивирусен софтуер NOD32.

3. ОТНОСНО: Искане от председателя на Окръжен съд гр. Русе за осигуряване на средства за аварийно захранване.
Предвид необходимостта от икономично и целесъобразно използване на бюджета на съдебната власт и описания в писмото на председателя дефект в батериите на използваното в съда непрекъсваемо устройство

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

3.1. Искането от председателя на Окръжен съд гр. Русе за закупуване на един брой UPS на стойност до 1400 лв., е основателно.
3.2. Препраща писмото от председателя на Окръжен съд гр. Русе на комисия „Бюджет и финанси”, по компетентност.
3.4. Препоръчва на председателя на Окръжен съд гр. Русе да се ремонтира  дефектиралото устройство  при предоставяне на максималната възможна гаранция за извършените дейности.

4. ОТНОСНО: Искане от председателя на Районен съд гр. Ямбол за закупуване на един брой компютърна конфигурация.
Предвид необходимостта от икономично и целесъобразно използване на бюджета на съдебната власт и параметрите на описания в писмото на председателя на РС Ямбол компютъра

КОМИСИЯ “ПРОФЕСИОНАЛНА КВАЛИФИКАЦИЯ,
ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И:

4.1. Подмяната на описания в писмото на председателя на Районен съд гр. Ямбол компютър е нецелесъобразна.
4.2. Препоръчва на председателя на Районен съд гр. Ямбол да се подмени дефектиралия твърд диск и да се увеличи оперативната памет на четирите компютри, описани в писмото, необходимите финансови средства за което са до 350 лв..
4.3. Изпраща на комисия “Бюджет и финанси” писмото от председателя на Районен съд гр. Ямбол и решението на комисията, по компетентност.

5. ОТНОСНО: Искане от председателя на Окръжен съд гр. Монтана за закупуване на компютърна техника.

КОМИСИЯ “ПРОФЕСИОНАЛНА КВАЛИФИКАЦИЯ,ИНФОРМАЦИОННИ ТЕХНОЛОГИИ И СТАТИСТИКА”
 Р Е Ш И :

5.1. Отлага разглеждането на искането от председателя на Окръжен съд гр. Монтана, в съответствие с взетото решение по протокол № 44 от 17.10.2012 г., т.3.

6. ОТНОСНО: Писма от председателя на Районен съд гр. Пирдоп с искане за корекция на бюджетната сметка за 2013 г., с цел осигуряване на средства за изплащане на облекло на новоназначен районен съдия и съдебен служител както и закупуване на ПП JES за обслужване на съдебно изпълнителната служба.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

6.1. По поставените въпроси в писмата на председателя на Районен съд гр. Пирдоп комисията се е произнесла с решение по протокол № 11/19.03.2013 г.

7. ОТНОСНО: Писмо от председателя на Административен съд гр. Пловдив и председателя на Софийски градски съд относно абонамент за ползване на правно-информационна система АПИС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

7.1. Не възразява абонамента за правно-информационна система АПИС да се поднови по описания в писмата на председателите на Административен съд гр. Пловдив и Софийски градски съд начин.
7.2. Изпраща на комисия “Бюджет и финанси” писмата на председателите на Административен съд гр. Пловдив и Софийски градски съд, по компетентност.

8. ОТНОСНО: Писмо от Министерство на правосъдието за предоставяне на данни във връзка с изпълнение на мерките, предвидени в пътната карта за изпълнение на Концепцията за държавна политика в областта на правосъдието за детето.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

8.1. Възлага на Румен Митев – главен експерт съдебна статистика да подготви и предостави исканите данни на Министерство на правосъдието.

9. ОТНОСНО: Писмо от Министерство на правосъдието относно обобщаване и анализиране на данни във връзка с изпълнение на мерките, предвидени в пътната карта за изпълнение на Концепцията за държавна политика в областта на правосъдието за детето.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :
9.1. Възлага на Румен Митев – главен експерт съдебна статистика да подготви и предостави исканите данни на Министерство на правосъдието.

10. ОТНОСНО: Предложение от Главния секретар за определяне поименния състав на комисия по чл. 4 от Вътрешните правила за назначаване, атестиране и повишаване в ранг на служители от администрацията на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

10.1. Определя Мария Кузманова за редовен член на комисията по чл. 4 от Вътрешните правила за назначаване, атестиране и повишаване в ранг на служители от администрацията на ВСС.
10.2. Определя Елка Атанасова за резервен член на комисията по чл. 4 от Вътрешните правила за назначаване, атестиране и повишаване в ранг на служители от администрацията на ВСС.

11. ОТНОСНО: Предложение от проф. Божидар Попов – магистър по право и икономист, автор на екоикономическата програма „НООТУНС”.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

11.1. Висшия съдебен съвет не е компетентен да извърши оценка на  икономическата програма, предложена от проф. Божидар Попов.

12. ОТНОСНО: Електронно свидетелство за съдимост.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

12.1. Да се изпрати писмо до председателите на районните съдилища като им се укаже да уведомяват гражданите, че могат да си  издават електронни свидетелства за съдимост с електронен подпис.

13. ОТНОСНО: Създаване на контактна група във връзка с изпълнението на концепцията за електронно правосъдие в Република България съвместно с Министерството на правосъдието.

Комисия "Професионална квалификация, информационни технологии и статистика" предлага Висшият съдебен съвет да вземе следното решение:

ПРОЕКТ: 
ВИСШИЯТ СЪДЕБЕН СЪВЕТ
Р Е Ш И:

13.1. СЪЗДАВА контактна група във връзка с изпълнението на концепцията за електронно правосъдие в Република България съвместно с Министерството на правосъдието, както следва:.
Кирил Гаврилов - НСлС
Катя Николова Бельова – Окръжен съд гр. Благоевград
Ивета Парпулова – Окръжен съд гр. Пазарджик
Игнат Колчев – Окръжен съд гр. Смолян
Красимир Маринов – Окръжен съд гр. Перник
Камелия Чукарска - Окръжен съд гр. Перник
Михаил Алексов – Районен съд гр. Трън
Никола Борисов – Софийски окръжен съд
София Иванова – Окръжен съд гр. Смолян
Валери Михайлов – АВСС
Светослав Неделчев – АВСС
Мирослава Чирпъкова – АВСС
Представител, определен от председателя на ВКС /До момента представител е Красимир Влахов/
Представители, определени от Главния прокурор на РБ /До момента представители са Емил Владимиров и Николай Георгиев/

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

13.2. Да се уведомят членовете на контактната група за предстоящата среща, която ще се проведе на 29.03.2013 г. от 10.00 часа, в сградата на ВСС.

14. ОТНОСНО: Определяне дата за следващото заседание.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

14.1. Насрочва следващо заседание на комисията за 02.04.2013 г. /вторник/.

ПРЕДСЕДАТЕЛ
НА КОМИСИЯТА: /П/

РУМЕН ГЕОРГИЕВ